
ДО

ОБЩИНСКИ СЪВЕТ

Б У Р Г А С

Д  О  К  Л  А  Д  Н  А    З  А  П  И  С  К  А

                   ОТ ДИМИТЪР НИКОЛОВ НИКОЛОВ

                     КМЕТ на ОБЩИНА БУРГАС
Относно: Отдаване под наем на обособена част от имот – публична

        общинска собственост, чрез публичен търг с тайно надаване

УВАЖАЕМИ  ОБЩИНСКИ СЪВЕТНИЦИ,

Община Бургас е собственик на недвижим имот – публична общинска собственост, находящ се в гр. Бургас, ж.к.“Лазур“, ул.“Карлово“ № 19, представляващ триетажна сграда със сутерен на ОУ“П.К.Яворов“, с идентификатор 07079.607.206.1, построена в УПИ I, кв.18, актуван с Акт за публична общинска собственост №862/17.06.1998 година. В цитирания имот има обособен самостоятелен обект - цифрова автоматична телефонна централа, представляващ помещение на партерния етаж със застроена площ 37 кв.м.,  при граници: изток – кабинет на зам.-директор, запад – външен зид, север – коридор, юг – външен зид и помещение в сутерена с площ 7 кв.м., при граници: изток – складово помещение, запад – външен зид, север – складово помещение, юг външен зид.

На основание чл.14, ал.2 от ЗОС, Решение от 18.02.2008 г. на Общински съвет Бургас и Заповеди №№2019 от 28.07.2008 г. на Кмета на Община Бургас, цитираният самостоятелно обособен обект в имота – публична общинска собственост, е предоставен от Община Бургас на „Българска телекомуникационна компания“ АД, за временно възмездно ползване, съгласно договор от 18.09.2008 год. за срок от 5 години.

Предвид обстоятелството, че срока  на договора е изтекъл, целесъобразно е откриване на процедура за провеждане на публичен търг с тайно наддаване.

От направеното становище на г-н Георгиев - директор на ОУ“П.К.Яворов“,  става ясно, че отдаването под наем на помещението за цифрова автоматична телефонна централа не възпрепятства осъществяването на нормалния учебен процес в училището и осъществяването на предвидените извънкласни и извънучилищни дейности, съобразени с указанията на МОН.
Цитираният обект е включен в Годишната програма на Община Бургас за управление и разпореждане с имоти общинска собственост за 2013 година.  


Първоначалната наемна цена за отдаване под наем на обекта, е определена съгласно Размера на базисните наемни цени за 2013 г., приети от Общински съвет Бургас. 
Ето защо, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.7 от Закона за общинската собственост, чл.15а, ал.1 от  Наредбата  за  реда  за  придобиване,  управление  и  разпореждане  с  общински  имоти и вещи, приета от Общински съвет – Бургас, да вземе следното
                                Р  Е  Ш  Е  Н  И  Е:

1. Да се отдаде под наем за срок от 5 /пет/ години, чрез провеждане на публичен търг с тайно наддаване, на обособена част от имот – публична общинска собственост, представляваща помещение на партерния етаж със застроена площ 37 кв.м., при граници: изток – кабинет на зам.-директор, запад – външен зид, север – коридор, юг – външен зид и помещение в сутерена с полезна площ 7.00 кв.м., при граници: изток – складово помещение, запад – външен зид, север – складово помещение, юг външен зид, находящи се в сградата на ОУ “П.К.Яворов“, построена в УПИ I, кв.18, по плана на ж.к.“Лазур“, ул.“Карлово“ № 19, гр. Бургас, с идентификатор 07079.607.206.1, актувана с Акт за публична общинска собственост №862/17.06.1998 г.,с начална тръжна цена на месечния наем в размер на 270 /двеста и седемдесет / лева, без ДДС, с предназначение - цифрова автоматична телефонна централа.
Приложение:  -    Акт за ПОС №862/17.06.1998 г. 



    -
Скица №25275/26.06.2013 г.

· Скица- разпределение на обекта
· Становище на Директора на ОУ “П.К.Яворов“
 ДИМИТЪР НИКОЛОВ

 Кмет на Община Бургас

Съгласувал:

ТАШО ЖЕЛЕВ

Директор на дирекция „УОС“ 
Изготвил:
В. Иванова, Гл. специалист „ОС“
